kardosdrur/scandi-wiki huggingface dataset:
Øya

Øya er en bydel i Trondheim kommune, Sør-Trøndelag. Bydelen ligger på en halvø, hvor Nidelva slynge sig rundt om. Mod sydøst grænser Øya op til bydelen Elgeseter. St. Olavs Hospital, Øya stadion og messe- og kongreshallen Trondheim Spektrum ligger alle på Øya. Klostergata strækker sig gennem hele bydelen. To gangbroer over Nidelven, Gangbrua og Nidareid bru og forbinder Øya med henholdsvis Kalvskinnet og Ila.

Galleri 

Bydele i Trondheim
Theodor Münter

Carl Vilhelm Theodor Münter (6. oktober 1798 i København – 13. februar 1841 sammesteds) var en dansk embedsmand, bror til Balthasar Münter og far til Balthasar Münter og Frederik Münter.

Han var søn af biskop Friederich Münter og blev 1815 student, privat dimitteret, og 1819 cand.jur. 1826 blev Münter bogholder og kasserer ved Sjællands Stifts gejstlige Enkekasse og samme år kancellist i Danske Kancelli, hvilket han var til 1829. 1827 blev Münter vicerådmand i København, 1829 kancelliråd, 1834 rådmand og virkelig justitsråd og 28. juni 1840 Ridder af Dannebrog. Fra 1833 var han medlem af direktionen for Fødsels- og Plejestiftelsen og fra 1836 af direktionen for Det Kongelige Døvstummeinstitut.

Münter blev gift første gang 14. oktober 1825 på Frederiksberg med Sophie Frederikke Langberg (15. december 1803 i København - 1832), datter af Knud Engelbreht Langberg. Ægteskabet blev opløst 1833, og han ægtede 28. november 1834 i Holmens Kirke Ingeborg Catharina von Oppen (23. februar 1812 i København - 13. maj 1882 sammesteds), datter af major og undertøjmester Gottlob von Oppen og Adelgunde Sophie Stricker.

Kilder 
 A. Falk-Jensen og H. Hjorth-Nielsen: Candidati og Examinati juris 1736, 1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.
 Theodor Münter i Arkivet, Thorvaldsens Museum
 Borgerrepræsentanter - M

Eksterne henvisninger 
 

Justitsråder fra Danmark
Rådmænd i København
Danskere i 1800-tallet
Theodor
Riddere af Dannebrog
Personer fra København
Embedsmænd fra Danmark
Jurister fra Danmark
Rødkærsbro Omfartsvej

Rødkærsbro Omfartsvej er en 2+1 sporet motortrafikvej der går uden om byen Rødkærsbro, og åbnede i den 9. oktober 1998. Omfartsvejen er en del af Primærrute 26, der går mellem Aarhus og Viborg og videre til Hanstholm.

Forløb 

Motortrafikvejen begynder ved det tilslutningsanlæg, hvor Højbjerg Møllevej krydser henover Rødkærsbro Omfartsvej. Herfra fortsætter motortrafikvejen mod Viborg med yderligere tilslutningsanlæg, hvor vejen krydser Bjerrevej samt Faldborgvej. Motortrafikvejen ender, hvor Primærrute 52 fra Silkeborg slutter sig til Primærrute 26 i et tilslutningsanlæg. forsætter derfra videre som 4 sporet hovedvej til Viborg.

Vejens klassificering 
Rødkærsbro Omfartsvej er en statsvej på hele strækningen. Hele Rødkærsbro Omfartsvej er klassificeret som hovedvej efter færdselsloven.

De offentlige veje inddeles fra 2015 efter vejloven i statsveje og kommuneveje, mens de tidligere blev klassificeret i hovedlandeveje, landeveje og kommuneveje. Betydningen for en vejs klassificering som statsvej eller kommunevej er først og fremmest af administrativ karakter. Statsvejene administreres af Vejdirektoratet, mens kommunevejene administreres af kommunerne. Det er vejmyndighedens ansvar at holde sine offentlige veje i den stand, som trafikkens art og størrelse kræver. Klassifikationen som statsveje og kommuneveje har ikke betydning for Danmarks overordnede rutenummererede vejnet med Europavejsruter, Primærruter eller sekundærruter, der administreres af Vejdirektoratet i samarbejde med kommunerne. Kun veje udlagt som Europavejsruter og Primærruter kan udlægges som hovedveje efter færdselsloven.

Historie 
Allerede i 1950’erne og 1960’erne blev der arbejdet med et projekt til forlægning af vejen gennen Rødkærsbro. I 1985-86 gennemførtes en undersøgelse af fordele og ulemper trafikalt og miljømæssigt ved at føre linjen nord eller syd om Rødkærsbro. Konklusionen blev at den nordlige var at foretrække, primært fordi trafikken mellem Viborg og Bjerringbro udgør en stor del af den samlede trafik.

Folketinget vedtog i 1990 en projekteringslov for Primærrute 26 mellem Aarhus og Hanstholm. Strategien for udbygning af rute 26 har været først at løse problemerne med gennemfartstrafik i byerne.

Folketinget besluttede i 1993, at Rødkærsbro Omfartsvej skulle anlægges som motorvej i en trinvis udbygning, dvs. som en motortrafikvej forberedt til senere udbygning som motorvej. Rødkærsbro Omfartsvej åbnede i 1998, og i tilknytning hertil åbnede også Faldborgvej vest om Rødkærsbro.

Kilder 

Rødkærsbro
Motortrafikveje i Danmark
Bygninger, konstruktioner og anlæg i Viborg Kommune
Balthasar Münter

Balthasar Münter er navnet på flere personer:

 Balthasar Münter (1735-1793) (1735-1793) – dansk præst
 Balthasar Münter (Holmens provst) (1794-1867) – dansk præst, sønnesøn af den foregående
 Balthasar Münter (søofficer) (1837-1932) – dansk søofficer og kammerherre, oldebarn af den førstnævnte (Alexander Herman Jacob Balthasar Münter)
Susitna River

Susitna River er en flod i regionen Southcentral Alaska i USA, med udspring og løb øst for bjergkæden  Alaska Range og med udløb i fjorden Cook Inlet, vest for Anchorage. Den er den  15. største flod i USA, målt på gennemsnitlig vandmængde ved udløbet . Hele flodsystemet er 504 km langt og har et et afvandingsområde på 52.000 km². Susitna River har udspring i gletcheren Susitna Glacier ved Mount Hayes, som er et 4.216 meter højt bjerg.

Se også
Vandløb i USA

Eksterne kilder/henvisninger 

Vandløb i Alaska
Hay-on-Wye

Hay-on-Wye (walisisk: Y Gelli Gandryll) er en markedsby i Powys, Wales (i det tidligere county og distrikt Brecknockshire). Den kaldes ofte bøgernes by, eftersom den har hele 41 boghandler, hvoraf de fleste sælger brugte bøger. Byen har 1.469 indbyggere (2001 konsensus) og der er derved ingen andre byer, der har et lignende højt forhold mellem boghandlere og indbyggere. Byen rummer også ruinerne af Hay Castle, der blev grundlagt i omkring år 1100.

Bebyggelsen fortsætter ind over grænsen til England, hvor den heder Cusop. De to dele administreres hver for sig.

Første gang der er refereret til bebyggelsen er mellem 1135 og 1147 under navnet "Haya" og senere, i 1299, bliver "La Haye" brugt. I 1500-tallet var byen kendt som "Hay" og brugen af floden som suffiks er en senere tilføjelse. I 1215 kendes det walisiske navn "Gelli" og "Gelli gandrell" i 1614, og de to navn har muligvis været brugt sideløbende indtil 1625. Det engelsk navn "Hay" er afledt af det angelsaksiske ord "haeg", som muligvis betyder "indhegnet område", et navneord som blev brugt i den Angelsaksiske og normanniske periode for et aflukket skovstykke. Det walisiske "Gelli" har en række betydninger inklusive træbevoksede arealer i forskellig udstrækning.

Kongen af Hay-on-Wye 
Fænomenet med boghandler er et nyt element i byen. Det startede da den bibliofile Richard Booth den 1. april 1977 som et PR-stunt erklærede Hay-on-Wye som et selvstændigt kongerige, med sig selv som konge. At han ikke valgte den mere logiske titel præsident skyldes antagelig, at der kan gøres mere ud af en kongetitel; han lader sig blandt andet afbilde på "officielle" fotografier med en svupper som scepter. Han indsatte også sin hest som statsminister fra samme dato. 

Byen udviklede herefter en del turisme baseret på litterær interesse, hvilket nogle tilskriver Booth.

Referencer

Eksterne henvisninger 

Byer i Wales
Massakren i Kunming 2014

Massakren i Kunming var et terrorangreb, der fandt sted 1. marts 2014 om aftenen på jernbanestationen i Kunming, hovedstaden for Yunnan-provinsen i det sydvestlige Kina. Angrebet kostede 35 mennesker livet.

Eksterne henvisninger 
 Mænd stormer togstation i Kina og dræber adskillige - DR 1. marts 2014
 Ro og orden på Kunming togstation efter dødbringende angreb  - gbtimes 3. marts 2014
 Dømt til døden foran tusinder på stadion - Ekstra Bladet 29. maj 2014

Terrorhandlinger i Kina
Massakrer i Kina
Begivenheder i 2014
Adelby Kirke

Adelby Kirke (på tysk Adelbyer Kirche eller Johanniskirche) er en kirkebygning i Adelby sogn i det sydøstlige Flensborg. Kirken er viet til Johannes Døberen (Sankt Hans). 

Det romanske kirkeskib er den ældste del af kirkebygningen, opført af kampesten omkring 1080. Adelby Kirke er dermed den ældste kirke i Flensborg. I 1700-tallet blev kirken væsentlig udvidet og ombygget i barokstil. I 1726 blev den oprindelige klokkestabel revet ned og erstattet af et mere massivt tårn. I 1780 blev kirkeskibet forlænget mod øst og vest. I 1775 blev der anbragt en sandstenstavle med indskriften Soli Deo Gloria (≈Gud alene æren) og Christian VII's monogram.

Kirken er rigt udstyret, af inventaret kan nævnes rokokoalteret af flensborgeren Friedrich Windekilde fra 1779, prædikestolen fra 1681, det sengotiske korbuekrucifiks, statuen af Johannes Døberen fra 1400-tallet og den bibelske billedcyklus over gallerierne. Døbefonten er af gotlandsk kalksten fra 1200-tallet. En af de to kirkeklokkerne er fra 1400-tallet.

Kirkebygningen hører under den nordtyske lutherske landskirke, men også den lokale danske menighed holder med mellemrum danske gudstjenester i Adelby Kirke.

Billeder

Eksterne henvisninger 

 Menighedens hjemmeside (tysk)

Kirker i Flensborg
Kirker i kirkekreds Slesvig-Flensborg
Konvergenstest

En konvergenstest er en test, som besvarer om en givet sum konvergerer eller divergerer.

Forskellige konvergensteste 
Her er nogle få eksempler på konvergensteste:

Samligningstesten

Hvis summen, , konvergerer og an < bn for alle n ϵ N, så vil  også konvergere.

Forholdstesten

Hvis der eksisterer et r, sådan så , vil summen, , konvergere, hvis r < 1, divergere, hvis r > 1, og være udefineret (en anden test skal bruges), hvis r = 1.

Limes af summanden

Hvis , vil summen, , divergere.

Integraltesten

Lad  være en monoton faldende funktion, som opfylder f(n) = an for alle n ϵ N. Hvis , vil summen, , konvergere, hvis ikke, vil summen divergere.

Konvergens
Prøver
Konvergent sum

En konvergent sum er en række af heltal – en heltalsfølge –, der adderet giver en endelig værdi (summen bliver ikke ved med at vokse). Et eksempel på en konvergent sum er summen, .

En sum, der ikke konvergerer, kaldes en disvergent sum.

Hvis man ønsker, at vide, om en givet sum konvergerer, kan man bruge en konvergenstest.

Konvergens
Rover 75 (flertydig)

Rover 75 har flere betydninger:
 En serie af øvre mellemklassebiler bygget mellem 1999 og 2005, se Rover 75
 En variant af den store mellemklassebil Rover P3, bygget mellem 1948 og 1949
 En variant af den øvre mellemklassebil Rover P4, bygget mellem 1954 og 1959
Friedrich Windekilde

Friedrich Windekilde (Windekiel, Wendekilde) (flor. 1760-1779) var en slesvigsk billedhugger.

Intet vides om hans herkomst og uddannelse. I en tyveårig periode udførte han altre i tre slesvigske kirker: 1757-61 i Grumtoft Kirke, 1771 i Bov Kirke og 1779 i Adelby Kirke ved Flensborg.

Altrene er skåret i træ og i en vilter rokokostil og er ens opbygget bortset fra altret i Grundhof Kirke, som er sammenbygget med orgelet ovenover. Altrenes midterfelterne er indrammet af pilastre, som yderst har asymmetriske, rigt udskårne vinger. En skråtstillet, stærkt forkrøppet, gesims bærer vaser og kartouche med Guds øje i en trekant, omgivet af stråler og en skykrans. I alle tre tilfælde ses Kristus på korset som en friskulptur foran et midtermaleri: I Adelby et Golgatha-landskab, i Bov et skybillede med en strålekrans og i Grundhof en neutral baggrund.

Kilder 
 

Billedhuggere fra Danmark
Danskere i 1700-tallet
Personer fra Sønderjylland (på tværs af landegrænser)
Magasin (lager)

Lager (eller magasin) er dels betegnelse for et opbevaringssted for vare, dels for de varer som opbevares. Disse varer benævnes derfor undertiden lagervarer i modsætning til varer, som vel er indkøbte eller bestilte, men endnu ikke er leverede til vedkommende lager-indehaver.

Se også 
 Lagerbygninger i Sverige

Bygninger, konstruktioner og anlæg
Logistik
Adam Møller (politiker)

Adam Jean Christensen Møller (12. juli 1909 i København – 30. maj 1986) var en dansk officer, modstandsmand og politiker, gift med Gerda Møller og far til Eva og Helge Adam Møller.

Baggrund og militær karriere 
Han var søn af kontorbestyrer Jean P. Møller og hustru Anna født Christensen, tog realeksamen på Vanløse Skole 1926, blev uddannet og ansat i A/S Vølund 1926-35 og fik handelseksamen 1929. Han var sekretær i Industrirådet 1942-46.

Adam Møller skiftede til en militær karriere, hvor han blev sekondløjtnant fra Hærens Officersskole 1937. Under Besættelsen blev Møller efter angrebet på den danske hær i 1943 chef for 1. bataljon, afsnit 6 (militærgruppe) i modstandsbevægelsen i København og var også tilknyttet Frit Danmarks tjenestemandsgrupper.

Efter krigen blev Møller ritmester 1946, eskadronchef ved Gardehusarregimentet og var på taktiske og tekniske militære kurser i ind- og udland. Han blev næstkommanderende på pansertroppernes befalingsmandsskoler 1952, akkrediteret repræsentant i Military Agency for Standardization under NATO i London 1952-55, oberstløjtnant og bataljonschef ved Jydske Dragonregiment 1957-61, stabschef ved Gardehusarregimentet 1961-63, chef for Panserskolen 1963-66, oberst 1966 og chef for Jydske Dragonregiment 1966-67. Han blev stillet til rådighed for Region VI og kommandanten i København 1967 og stod i nr. i reserven og til rådighed for Østre Landsdelskommando 1971-74.

Adam Møller var medlem af bestyrelsen for Reserveofficersforeningen i Danmark 1938-48, i tiden 1949-61 formand for officersforeninger i Næstved, København og Holstebro, medlem af hovedbestyrelsen for Fællesorganisationen af Officerer i Hæren 1956-66, næstformand 1962-66 samt formand for "18. April" 1943-44. Han var Ridder af 1. grad af Dannebrog og bar Hæderstegnet for god tjeneste ved Hæren.

Politisk karriere 
Adam Møller var af bestyrelsen for Konservativ Ungdom i København-Frederiksberg 1927-32, formand i 1933 og 1938-41 og samtidig medlem af forretningsudvalget for KU's landsorganisation, formand for konservative vælgerforeninger 1938-42 i 11. kreds, 1955-57 i Næstved, 1958-61 i Holstebro og fra 1972 i 10. kreds.

Han blev midlertidigt medlem af Folketinget for Præstø Amtskreds 1957-58 og blev i 1966 valgt i Ribe Amtskreds. På tinge, hvor han havde sæde indtil 1975, var Adam Møller medlem af Tjenestemandskommissionen af 1965, delegeret til FN 1968 og 1975, formand for Folketingets Narkotikaudvalg 1968-71, medlem af Lønningsrådet 1971 og af Finansudvalget. 

Han blev gift 30. januar 1942 med Gerda Møller.

Kilder 
 
 Kraks Blå Bog 1974

Personer i Kraks Blå Bog (afdøde)
Kavaleriofficerer fra Danmark
Personer fra København
Riddere af 1. grad af Dannebrog
Tidligere folketingsmedlemmer fra Det Konservative Folkeparti
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Medlemmer af militærgrupper
Medlemmer af Frit Danmark
Modstandsfolk fra Konservativ Ungdom
Ris (flertydig)

Ris anvendes ofte som betegnelsen for frø fra planterne Oryza sativa og Oryza glaberrima, der er en væsentlig del af føden for mange mennesker. Planterne er en del af Ris-slægten.

Ris har herudover følgende betydninger:

 Ris (redskab) - En samling af grene eller tilsvarende (et knippe), der tidligere bl.a. blev brugt til korporlig afstraffelse.
 Påskeris - En samling af grene/kviste, der udsmykkes op til påske.
 Fastelavnsris - En samling af grene/kviste, der udsmykkes op til fastelavn og som ifølge tradtionen også benyttes til at rise forældre eller husbond.
 Ris (mængde) - Måleenhed for papir.
 Ris - kritik, oftest i sammensætningen "Ros og Ris"; udtrykket stammer fra "at få ris", dvs. blive slået med et ris.
 Ris som egenavn, betydning som lille skov eller stort område med krat. F.eks. "Kalby Ris", skovområde vest for Kalby, øst for Næstved. Ris i denne betydning har givet afledning til "ris som et lille bundt kviste", der f.eks. kendes som piskeris eller fastelavnsris.

Se også 
 Piskeris
Pande (anatomi)

Pande (latin: sinciput) er i anatomien den forreste del af kraniet. På et menneske er panden området mellem næseroden og hårgrænse, der på hver side er afgrænset af tinningen. I kraniet er panden støttet af pandebenet (latin: os frontale).

Anatomi
Musklaturen i panden består af occipitofrontalis-muskelen, procerus-muskelen og corrugator supercilii-musklerne (på dansk: øjenbrynsrynkerne). 
Motorikken i pannen er styret af nervus facialis.

Udtryk
Musklene i mennesket pande er vigtige for at danne ansigtsudtryk. Det er fire elementære bevægelser, der er med til at danne udtryk: øjenbrynene kan bevæge sig sammen eller hver for sig for at udtrykke overraskelse eller et spørgende udryk, sammentrækning kan også bruges til at rynke panden for at udrykke koncentration, overraskelse, bekymring eller sorg.

Se også 
 Hoved

Anatomi
Premier League 2014-15

Premier League 2014-15 er den 23. sæson af Premier League, den professionelle fodboldliga i England, siden den blev oprettet i 1992. Sæsonen starter i august 2014 og slutter i maj 2015.

Hold 
I alt 20 hold konkurrerede i divisionen, inklusiv 17 hold fra forrige sæson 2013–14 og tre hold som rykkede op fra Football League Championship 2013-14. Den 5. april 2014 opnåede Leicester City oprykning fra Football League Championship 2013–14 efter et 10-årigt fravær fra Premier League. De blev kronede som mestre, efter at de havde slået Bolton Wanderers den 22. april 2014. Den 21. april 2014 opnåede Burnley oprykning til Premier League med en andenplads, efter at de havde slået Wigan Athletic. Den 24. maj 2014 blev Queens Park Rangers det sidste hold, der opnåede oprykning efter at de havde vundet Football League Championship 2014 play-off Finale, 1–0 mod Derby County på Wembley Stadion i London. De tre hold erstattede Cardiff City, Fulham og Norwich City, der alle rykkede ned til Championship ved slutningen af forrige sæson.

Stadions

Stilling

Resultattabel

Referencer 

Fodboldsæson 2014-15
2014-15
Tunge melodier

Tunge melodier er en novellesamling på 184 sider skrevet af Herman Bang og udgivet i 1880. Tunge melodier er Herman Bangs første novellesamling og hans første samlede skønlitterære værk. 

Novellesamlingen indeholder
 Fortællinger fra Skumringen
 Fragment
 Fra Kirken
 Stille Existenser
 Hjemme
 Elsket og savnet
 Kvindehistorier

Kilder 
 Beskrivelse på arnoldbusck.dk
 Pernille  på Arkiv for Dansk Litteratur
 Oplæsning af Pernille af Henrik Hageland på LibriVox

Litteratur i 1880
Novellesamlinger
Bøger af Herman Bang
Lithiumhydroxid

Lithiumhydroxid er en uorganisk forbindelse med den molekylformelen LiOH. Det er et hvidt hygroskopisk krystallinsk stof. Det er opløseligt i vand og lidt opløseligt i ethanol, og er den svageste base blandt alkalimetal-hydroxiderne. Det er kommercielt tilgængeligt både i en vandfri form og som monohydrat (LiOH.H2O), som begge er stærke baser.

Fremstilling og reaktioner 
Lithiumhydroxid bliver produceret i en metatese-reaktoin mellem lithiumcarbonat og calciumhydroxid:
Li2CO3 + Ca(OH)2 → 2 LiOH + CaCO3
Den første produkt er et hydrat, som blive dehydreret ved at opvarme stoffet til 180 °C i vakuum.

I laboratoriet dannes lithiumhydroxid under påvirkning af vand på lithium eller lithiumoxid. Reaktionsligningen for processen går som følger:
2 Li + 2 H2O → 2 LiOH + H2
 Li2O + H2O → 2 LiOH
Typisk bliver disse reaktioner forsøgt undgået.

Selvom lithiumcarbonat er mere udbredt, er hydroxidet en effektiv precursor til fremstilling af lithiumsalte:
LiOH + HF → LiF + H2O.

Anvendelse 
Lithiumhydroxid bliver hovedsageligt brugt til produktionen af lithiumsæber. En populær lithiumsæbe er lithiumstearat, som bliver brugt som smøremiddel til mange forskellige formål, som følge af dets høje modstandsdygtighed for vand, og fordi det kan bruges ved både høje og lave temperaturer.

Kuldioxidscrubbing 

Lithiumhydroxid bruges som regel til oprensningsystemer af indåndingsluft i rumskibe, ubåde og rebreathere til at fjerne kuldioxid fra udåndingsluft ved at lave lithiumcarbonat og vand:
2 LiOH·H2O + CO2 → Li2CO3 + 3 H2O
Eller: 
2LiOH + CO2 → Li2CO3 + H2O
Sidstnævnte, vandfri hydroxid, er at foretrække på grund af dets lavere masse og laverede vandproduktion i respirationssystemet i rumskibe Et gram vandfrit lithiumhydroxid kan fjerne 450 cm3 kuldioxid. Monohydratet mister vand ved 100–110 °C.

Andre anvendelser 
Det bliver brugt til varmeoverføringsmediom og som batteri elektrolyt. Det bliver også brugt i keramiske materialer og i visse typer portlandcement. Lithiumhydroxid (isotopisk beriget i lithium-7) bliver brugt til alkalisere reaktorkøleren i trykvandsreaktorer til bekæmpelse af korrosion.

Referencer

Eksterne henvisninger 

Baser
Lithiumforbindelser
Kuskokwim River

Kuskokwim River (Yupikpsroget: Kusquqvak) er en 1130 km lang flod i det sydvestlige Alaska i USA. Med undtagelse af det allerøverste løb er floden bred og flad hele vejen og er dermed en nyttig transportrute for mange typer fartøjer.

Kuskokwim har udspring i flere grene i det centrale og sydlige Alaska. Den 400 km lange North Fork begynder i Kuskokwimbjergene, omkring 320 km vestsydvest for Fairbanks og løber mod sydvest i et bredt dalstrøg. South Fork (320 km) begynder i den sydvestlige del af bjergkæden Alaska Range, vest for Mount Gerdine og løber nord-nordvestover gennem bjergene. De to grene løber sammen nær Medfra og derfra mod sydvest.

I det sydvestlige Alaska kommer floden ud fra Kuskokwimbjergene i et enormt slettelandskab med utallige søer syd for Yukonfloden, omringet af endeløse granskove. Kuskokwim River passerer en række eskimolandsbyer, herunder Aniak. Sydvest for Bethel, den største bosættelse ved floden, udvider den sig til et bredt, sumpet floddelta, som munder ud i Kuskokwim Bay omkring 80 km sydsydvest for Bethel.

Se også 
 Vandløb i USA

Eksterne kilder/henvisninger 

 Benke, Arthur C., ed., and Cushing, Colbert E., ed. (2005). Rivers of North America. p. 764 Burlington, Massachusetts: Elsevier Academic Press. 

Vandløb i Alaska
Trådløs HDMI

Trådløs HDMI er en betegnelse for trådløst high-definition audio- og videosignaler til almindelige forbrugerelektronik-produkter. 

Der er ingen officiel trådløs standard, der inkluderer navnet HDMI, som er registreret varemærket tilhørende HDMI Licensing LLC. 

I øjeblikket, er de fleste trådløse transmissionsteknologier licensfri. Dette omfatter radiofrekvenserne 5 GHz, 60 GHz eller 190 GHz. Eksempler på dette er:

 Diverse protokoller til trådløs transmission af billede og lyd ( LG "Wireless 1080p", Philips "Wireless HDTV Link", Sony "Bravia Wireless Link", Asus "Wireless Display Connectivity", osv.).

 Derudover er der forskellige teknologier, som prøver at blive standarder (f.eks. WirelessHD , Wireless Home Digital Interface og Wireless Gigabit Alliance). 

 Teknologier som arbejder over 802.11n og lignende brugerflader

 Dongles som udnytter teknologier som dette, som f.eks Chromecast og Airtame.

Derudover er trådløse HDTV (også kendt som WiDi) i gang med at blive udviklet. I 2010, begynder Toshiba .
at udvikle sin første model, og siden er Samsung også i gang med at udvikle.

Kilder

Datatransmission
Adam Møller

Adam Møller er navnet på flere personer:

 Adam Møller (arkitekt) (1883-1971) – dansk arkitekt (Niels Frederik Adam Møller)
 Adam Møller (politiker) (1909-1986) – dansk officer, modstandsmand og politiker (Adam Jean Christensen Møller)